ساعة ما بشوفك جنبى

كلمات: حسين السيّد 
مقام الأُغنية: راست (دو)

ساعة ما بشوفك جنبي—ما أَقدرش أَداري و أَخبّي

أَبكي من فرحة قلبى

و أَنسى العذاب.

***

يا نور عيوني—زادت شجوني

دبِّل جفوني—كُترِ الغياب

***

طيفك دا تملّى شاغلني

مطرح ما أَروح يقابلني

أجى أَضمّه يخايلني، أَتاريه أَوهام

صعبان عليَّه، كَترِ الأَسيَّه

إرحم شويّه—و بلاش خصام

***

صبرت الشوق على بعدك—كان أَملى تِحفَظ عهدك

أَتاريك حنّيت لعوايدك—و شَغلتِ البال

***

ليلي نهاري، من كتر ناري، أَصبُر و أَداري

و أَطوي الآمال

***

خلتني نسيت أَحبابي، و وهبتك زهر شبابي

و قطفته ليه تِخلى بي!

كل دا يرضيك؟ كل دا يرضيك؟

***

تهجرني برضُه أَحبّك

تلاوعني برضُه أحبّك

تنساني برضُه أحبّك

ما أَقدرش أَنساك

***

الّلازمة:

ساعة ما بشوفك جنبي، ما اقدرش أَداري و اخبّي

أَبكي من فرحة قلبي

و أنسى العذاب.

يا نور عُيوني—زادت شجوني—دبِّل جفوني—كُتر الغياب --

***

لسماع الأُغنية بصوت محمد عبد الوهاب:

https://www.youtube.com/watch?v=j4EZ3kau6z4
 شوف كمان 

 ليستة اغانى محمد عبد الوهاب

تصنيف:اغانى نجاة الصغيره
تصنيف:اغانى باللغه المصريه
تصنيف:اغانى محمد عبد الوهاب
تصنيف:كلمات اغانى